22. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 50017/2/79 της 29 Ιαν./8 Φεβρ.  1980 (ΦΕΚ Β΄ 122) Περί εφαρμογής των άρθρ. 4 και 9 του Νόμ. 989/79 «περί τροποποιήσεως και συμπληρώσεως των περί Ν.Ε.Ε Ισχυουσών διατάξεων». Έχοντες υπ’ όψει: α)Τας διατάξεις των άρθρ. 4 και 9 παρ. 7 του Νόμ. 989/79 «περί τροποποιήσεως και συμπληρώσεως των περί Ναυτικού Επιμελητηρίου της Ελλάδος ισχυουσών διατάξεων (ΦΕΚ 260Α/27.11.79). β)Το υπ’ αριθ. 68/10.11.79 έγγραφον του Ν.Ε.Ε. γ)Το απόσπασμα του από 5.1.80 πρακτικού της υπ’ αριθ. 1 Συνεδριάσεως του Διοικητικού Συμβουλίου του Ν.Ε.Ε., αποφασίζομεν: Ορίζομεν την χωρητικότητα των πλοίων, των κατά το άρθρ. 4 του Νόμ. 989/79 πλοιοκτητώνμελών του Ναυτικού Επιμελητηρίου Ελλάδος, κατά κατηγορίας ως ακολούθως: Κατηγορία (α): Ολική χωρητικότης άνω των 3.000 κ.ο.χ. προκειμένου περί πλοίων ξηρού και υγρού φορτίου. Κατηγορία (β): Οιαδήποτε χωρητικότης προκειμένου περί φορτηγών πλοίων τακτικών γραμμών. Κατηγορία (γ): Ολική χωρητικότης από 500-3.000 κ.ο.χ., προκειμένου περί πλοίων της μεσογειακής φορτηγού ναυτιλίας, συμπεριλαμβανομένων και των αλιευτικών ανοικτής θαλάσσης ανεξαρτήτως χωρητικότητος. Κατηγορία (δ): Οιαδήποτε χωρητικότης προκειμένου περί επιβατηγών σκαφών (υπερωκεάνεια – μεσογειακά ή περιηγητικών πλόων). Κατηγορία (ε): Οιαδήποτε χωρητικότης προκειμένου περί πλοίων της Επιβατηγού ακτοπλοϊκής ναυτιλίας. Κατηγορία (στ): Ολική χωρητικότης μέχρι 500 κ.ο.χ., προκειμένου περί Ακτοπλοούντων φορτηγών πλοίων ξηρού ή υγρού φορτίου. Κατηγορία (ζ): Οιαδήποτε χωρητικότης προκειμένου περί Ναυαγοσωστικών – Ρυμουλκών και λοιπών βοηθητικών της ναυτιλίας πλοίων. Κατηγορία (η): Οιαδήποτε χωρητικότης προκειμένου περί επαγγελματικών σκαφών αναψυχής. Οι ψήφοι ανά χωρητικότητα πλοίων προς απόκτησιν της ιδιότητος του εκλογέως συμφώνως προς το άρθρ. 9 παρ. 7 του Νόμ. 989/79 καθορίζονται ως ακολούθως: α)Μία ψήφος ανά 500 κόρους με ανώτατο όριο 160 ψήφοι, προκειμένου περί πλοίων της ποντοπόρου φορτηγού ναυτιλίας ξηρού και υγρού φορτίου ολικής χωρητικότητος άνω των 3.000 κ.ο.χ. β)Μία ψήφος ανά 500 κ.ο.χ., προκειμένου περί πλοίων της φορτηγού ναυτιλίας τακτικών γραμμών ανεξαρτήτως χωρητικότης. γ)Μία ψήφος ανά 500 κόρους προκειμένου περί πλοίων της Μεσογειακής φορτηγού ναυτιλίας ξηρού και υγρού φορτίου ανά 500 έως 3.000 κ.ο.χ. εις τα οποία περιλαμβάνονται και τα αλιευτικά ανοικτής θαλάσσης. δ)Μία ψήφος ανά 500 κ.ο.χ. με ανώτατο όριο 160 ψήφοι προκειμένου περί της επιβατηγού ναυτιλίας (Υπερωκεάνεια –Μεσογειακά και περιηγητικών πλόων). ε)Μία ψήφος ανά 500 κόρους προκειμένου περί πλοίων της επιβατηγού ακτοπλοούσης ναυτιλίας ανεξαρτήτως χωρητικότητος. ς)Μία ψήφος ανά πλοίον προκειμένου περί πλοίων της ακτοπλοούσης φορτηγού ναυτιλίας ξηρού και υγρού φορτίου μέχρι 500 κ.ο.χ. ζ)Μία ψήφος ανά σκάφος προκειμένου περί Ναυαγοσωστικών – Ρυμουλκών και λοιπών βοηθητικών της ναυτιλίας πλοίων. η)Μία ψήφος ανά σκάφος προκειμένου περί επαγγελματικών σκαφών αναψυχής. 